Iluta Gaile

Iluta Gaile (dzimusi  Cēsīs) ir bijusī latviešu kamaniņu braucēja, pēc sportistes karjeras beigām — uzņēmēja. Darbojusies arī politikā, bijusi Rīgas domes deputāte.

 Sportistes karjera 
Piedalījusies četrās ziemas olimpiskajās spēlēs (, , , ). 1992. gadā Albervilā izcīnījusi 15. vietu, 1994. gadā Lillehammerē — 17. vietu, 1998. gadā Nagano — 14. vietu un 2002. gadā Soltleiksitijā — 10. vietu. Viņas labākais sasniegums Pasaules čempionātos ir 2001. gadā izcīnītā 8. vieta.

Vairākas reizes Pasaules kausa izcīņas posmos ierindojusies pirmajā trijniekā. Pasaules kausa posmā Altenbergas trasē komandu sacensībās 1991. gadā izcīnīta 1. vieta. 2000. gada Labas gribas spēlēs I. Gaile izcīnīja 3. vietu. 1990. gada PSRS Tautu spartakiādē viņa izcīnīja otro vietu. Vairākkārtēja Latvijas čempione.

 Politiskā darbība 
2005. gada Rīgas domes vēlēšanās I. Gaile kandidēja uz vietu pašvaldībā no Tautas partijas. Sākotnēji netika ievēlēta, bet pēc Jāņa Freimaņa nāves kļuva par pašvaldības deputāti viņa vietā.Jāņa Freimaņa vietu Domē varētu ieņemt Iluta Gaile Apollo.lv

 Atsauces 

 Ārējās saites 

Kategorija:1968. gadā dzimušie
Kategorija:Cēsīs dzimušie
Kategorija:Latvijas kamaniņu braucēji
Kategorija:Latvijas uzņēmēji
Kategorija:Kamaniņu braucēji 1992. gada ziemas olimpiskajās spēlēs
Kategorija:Kamaniņu braucēji 1994. gada ziemas olimpiskajās spēlēs
Kategorija:Kamaniņu braucēji 1998. gada ziemas olimpiskajās spēlēs
Kategorija:Kamaniņu braucēji 2002. gada ziemas olimpiskajās spēlēs
Kategorija:Rīgas domes deputāti (2005—2009)